CELEX: C2006/326/36
Language: sk
Date: 2006-12-30 00:00:00
Title: Vec C-346/05: Rozsudok Súdneho dvora (piata komora) z  9. novembra 2006 (návrh na začatie prejudiciálneho konania, ktorý podal Cour du travail de Liège – Belgicko) – Monique Chateignier/Office national de l'emploi (ONEM) (Návrh na začatie prejudiciálneho konania — Článok 39 ES, ako aj články 3 a 67 nariadenia (EHS) č. 1408/71 — Podmienenie poskytovania dávok v nezamestnanosti dosiahnutím doby zamestnania v príslušnom členskom štáte)

30.12.2006   
            
            
               SK
            
            
               Úradný vestník Európskej únie
            
            
               C 326/18
            
         Rozsudok Súdneho dvora (piata komora) z 9. novembra 2006 (návrh na začatie prejudiciálneho konania, ktorý podal Cour du travail de Liège – Belgicko) – Monique Chateignier/Office national de l'emploi (ONEM)
   (Vec C-346/05) (1)
   
   (Návrh na začatie prejudiciálneho konania - Článok 39 ES, ako aj články 3 a 67 nariadenia (EHS) č. 1408/71 - Podmienenie poskytovania dávok v nezamestnanosti dosiahnutím doby zamestnania v príslušnom členskom štáte)
   (2006/C 326/36)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Cour du travail de Liège
   Účastníci konania pred vnútroštátnym súdom
   
      Žalobkyňa: Monique Chateignier
   
      Žalovaný: Office national de l'emploi (ONEM)
   Predmet veci
   Návrh na začatie prejudiciálneho konania – Cour du travail de Liège – Výklad článku 39 ods. 2 ES, ako aj článku 3 ods. 1 a článku 67 ods. 3 nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva (Ú. v. ES L 149, s. 2; Mim. vyd. 05/001, s. 35) – Ustanovenie nariadenia podmieňujúce priznanie dávok v nezamestnanosti štátnemu príslušníkovi Spoločenstva dosiahnutím doby zamestnania v členskom štáte jeho bydliska napriek tomu, že vnútroštátne právo túto požiadavku nestanovuje vo vzťahu ku štátnym príslušníkom Spoločenstva, ako ani vo vzťahu k štátnym príslušníkom tretích štátov
   Výrok rozsudku
   Článok 39 ods. 2 ES a článok 3 ods. 1 nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva, v znení zmenenom, doplnenom a aktualizovanom nariadením Rady (ES) č. 118/97 z 2. decembra 1996 sa má vykladať v tom zmysle, že im odporuje vnútroštátna právna úprava, na základe ktorej príslušná inštitúcia členského štátu, v ktorom má štátny príslušník iného členského štátu bydlisko, odmietne priznať nárok na dávky v nezamestnanosti s odôvodnením, že dotknutá osoba v čase podania žiadosti na poskytnutie dávok nedosiahla na území tohto členského štátu, v ktorom má bydlisko, určitú dobu zamestnania, zatiaľ čo pre štátnych príslušníkov tohto členského štátu sa splnenie takejto podmienky nevyžaduje.
   
      (1)  Ú. v. EÚ C 315, 10.12.2005.